

|  |
| --- |
| **Εργασία: Συντήρηση-επισκευή φωτοτυπικών μηχανημάτων**  |

|  |
| --- |
| ΕΛΛΗΝΙΚΗ ΔΗΜΟΚΡΑΤΙΑ |
| ΔΗΜΟΣ ΧΙΟΥΔ/ΝΣΗ ΠΡΟΓΡΑΜΜΑΤΙΣΜΟΥ ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ |
| TMHMA ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ |
|  |

**ΤΕΧΝΙΚΗ ΠΕΡΙΓΡΑΦΗ**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Με τη συγκεκριμένη εργασία θα γίνει η συντήρηση – επισκευή των φωτοτυπικών & πολυμηχανημάτων των Υπηρεσιών του Δήμου Χίου.Η συντήρηση περιλαμβάνει την παροχή όλων των απαραίτητων τεχνικών υπηρεσιών συντήρησης και των ανταλλακτικών ώστε το τελικό αποτέλεσμα να είναι η πλήρης, εύρυθμη και άρτια λειτουργία των φωτοαντιγραφικών μηχανημάτων, σύμφωνα με τις προδιαγραφές τους.Ο ανάδοχος υποχρεούται στην παροχή υπηρεσιών συντήρησης με επιτόπια επέμβαση συμπεριλαμβανομένων και των τυχόν απαιτούμενων ανταλλακτικών.Η επί τόπου παροχή υπηρεσιών θα γίνεται από εξειδικευμένο προσωπικό του πιστοποιημένου από την επίσημη αντιπροσωπεία αναδόχου που θα μεταβαίνει στην Υπηρεσία και θα παρέχει την εργασία και όλα τα ανταλλακτικά που απαιτούνται για να διατηρούνται σε καλή κατάσταση λειτουργίας τα φωτοαντιγραφικά μηχανήματα που καλύπτονται από τη σύμβαση και να διασφαλίζεται η διαρκής παραγωγική τους ικανότητα. Στην περίπτωση που απαιτείται αντικατάσταση ανταλλακτικού ο ανάδοχος είναι υποχρεωμένος να προσκομίσει τον επίσημο τιμοκατάλογο της εταιρείας, στον οποίο θα φαίνεται η τιμή του συγκεκριμένου ανταλλακτικού το οποίο θα τιμολογείται βάση της τιμής καταλόγου και της τυχόν έκπτωσης που έχει προκύψει από την προσφορά του αναδόχου. Η συντήρηση θα γίνεται σύμφωνα με τις προδιαγραφές της κατασκευάστριας εταιρείας και θα τιμολογείται ανά ώρα και σύμφωνα με την προσφορά του αναδόχου και τις εκάστοτε ισχύουσες διατάξεις.Στην περίπτωση που παρουσιαστεί πρόβλημα λειτουργίας του μηχανήματος αμέσως μετά την αποκατάσταση της βλάβης και η οποία δεν οφείλεται σε υπαιτιότητα της Υπηρεσίας, ο ανάδοχος υποχρεούται να το επισκευάσει χωρίς επιπλέον χρέωση.Όλα τα μεταφορικά και οδοιπορικά για την επιτόπια επέμβαση βαρύνουν τον ανάδοχο.Τυχόν έξοδα μεταφοράς των μηχανημάτων σε περίπτωση που η βλάβη δεν είναι δυνατόν να αποκατασταθεί στο χώρο εγκατάστασής του βαρύνουν τον ανάδοχο.Κατά το διάστημα της σύμβασης συντήρησης ο ανάδοχος υποχρεούται να παρέχει τηλεφωνική υποστήριξη σε ερωτήσεις του προσωπικού που αφορούν τον τρόπο χρήσης και τις λειτουργίες καθώς και για την εξ αποστάσεως επίλυση τεχνικών προβλημάτων, όπου αυτό είναι εφικτό, χωρίς επιπλέον χρέωση.Ο ανάδοχος υποχρεούται να παρέχει τεχνική υποστήριξη εντός το πολύ δύο εργάσιμων ημερών από την ειδοποίηση, προσδιορίζοντας τις ενέργειες στις οποίες θα προβεί για την επίλυση του προβλήματος ή την αποκατάσταση της βλάβης και τις οποίες θα υποβάλλει γραπτώς στο Τμήμα Προμηθειών και παράλληλα κοινοποιώντας στο Τμήμα Τεχνολογιών Πληροφορικής & Επικοινωνιών. Οι εργασίες αυτές θα εγκρίνονται από το Τμήμα Προμηθειών έπειτα από τη σύμφωνη γνώμη του τμήματος ΤΠΕ. Το Τμήμα Προμηθειών θα ενημερώνει τον ανάδοχο να προχωρήσει στην αποκατάσταση των βλαβών και τη συντήρηση του μηχανήματος.Ο χρόνος αποκατάστασης βλαβών δεν θα πρέπει να υπερβαίνει τις τέσσερις εργάσιμες ημέρες από τη λήψη τα σχετικής έγκρισης.Ο ανάδοχος υποχρεούται να ενημερώνει την αρμόδια επιτροπή πιστοποίησης καλής εκτέλεσης των εργασιών και προμήθειας των ανταλλακτικών τουλάχιστον μία ημέρα πριν για την ακριβή ώρα προσέλευσης στην Υπηρεσία ώστε να παρίστανται τα μέλη στη συντήρηση και επισκευή του μηχανήματος, προκειμένου να πιστοποιήσουν την εκτέλεση των εργασιών.Ο ανάδοχος υποχρεούται να τηρεί βιβλίο συντήρησης και βλαβών που θα συμπληρώνεται από τον τεχνικό της εταιρείας και θα ελέγχεται από την αρμόδια επιτροπή παραλαβής ανταλλακτικών και εργασιών. Σ’ αυτό θα πρέπει να τηρείται ιστορικό για κάθε επισκευή ή συντήρηση, το οποίο να αναφέρει ημερομηνία βλάβης του μηχανήματος, ημερομηνία επιδιόρθωσης της βλάβης, σύντομη περιγραφή των αναγκαίων εργασιών, ακριβή στοιχεία των ανταλλακτικών που χρησιμοποιήθηκαν (ποσότητα, είδος) ή όποιο άλλο στοιχείο κρίνεται απαραίτητο από τον ανάδοχο για την πλήρη αποτύπωση της κατάστασης του μηχανήματος και των εργασιών που εκτελέστηκαν. Τα μέλη τα επιτροπής θα υπογράφουν στο βιβλίο συντήρησης μετά από κάθε εργασία, στοιχείο το οποίο είναι απαραίτητο για την πληρωμή του αναδόχου.Στην περίπτωση που απαιτείται αντικατάσταση του toner αυτό θα παρέχεται από την Υπηρεσία και όχι από τον ανάδοχο.Η αναθέτουσα αρχή δε φέρει καμία ευθύνη εάν συμβεί ατύχημα στο προσωπικό του αναδόχου ή σε τρίτους κατά την εκτέλεση τα σχετικής εργασίας ή κατά τη μεταφορά των εμπορευμάτων.Ο ανάδοχος δεν ευθύνεται για καθυστέρηση ή μη παροχή υπηρεσιών που οφείλονται σε ανωτέρα βία ή άλλα γεγονότα εκτός ελέγχου του. Συμφωνείται ρητά ότι ο ανάδοχος δεν δύναται να θεωρηθεί υπεύθυνος για απώλεια εργασίας, κερδών ή να κληθεί να αποκαταστήσει οποιαδήποτε θετική ή αποθετική ζημία της αναθέτουσας αρχής, εάν αυτή στερηθεί για οποιοδήποτε λόγο τη χρήση του εξοπλισμού. Εξαιρουμένων των περιπτώσεων που οφείλονται σε υπαιτιότητα του αναδόχου.Ο ανάδοχος δεν ευθύνεται για οποιαδήποτε τεχνική εξυπηρέτηση η οποία έγινε αναγκαία εξ αιτίας αντικανονικής χρήσης του εξοπλισμού από την αναθέτουσα αρχή ή από μη τήρηση των τεχνικών προδιαγραφών για την εγκατάσταση, λειτουργία και συντήρηση του εξοπλισμού. Στις περιπτώσεις αυτές η παρούσα σύμβαση αδρανεί, μέχρι ο εξοπλισμός να επανέλθει με φροντίδα και έξοδα τα αναθέτουσας αρχής στην προηγούμενη κατάσταση.Οι υποψήφιοι ανάδοχοι θα κληθούν να δώσουν δύο ποσοστά έκπτωσης συμπληρώνοντας τον Πίνακας υποβολής προσφοράς. Η στήλη Α αφορά το ποσοστό % έκπτωσης επί της τιμής των ανταλλακτικών του επίσημου τιμοκαταλόγου της εταιρείας. Η στήλη Β αφορά το ποσοστό % έκπτωσης επί της ενδεικτικής τιμής της εργατοώρας που ορίστηκε στα 25 ευρώ. Στην συνέχεια θα υπολογιστεί το Τελικό ποσοστό έκπτωσης (στήλη Γ) με βάση τον τύπο: Τελικό ποσοστό έκπτωσης Γ = 0,7 x Α + 0,3 x ΒΑνάδοχος θα επιλεγεί ανά κατασκευαστή αυτός που θα εμφανίσει το μεγαλύτερο «Τελικό ποσοστό έκπτωσης Γ».

|  |
| --- |
| **Πίνακας υποβολής προσφοράς** |
|  | **Α** | **Β** | **Γ** |
| **Κατασκευαστής** | **Ποσοστό % έκπτωσης ανταλλακτικών επί της τιμής του επίσημου τιμοκαταλόγου** | **Ποσοστό % έκπτωσης εργατοώρας επί της ενδεικτικής τιμής των 25 ευρώ** | **Τελικό ποσοστό έκπτωσης** **0,7 x Α + 0,3 x Β** |
| **Xerox** |   |   |   |

Τα μηχανήματα που θα συντηρηθούν – επισκευαστούν φαίνονται στο παρακάτω πίνακα:

|  |
| --- |
| **Π Ι Ν Α Κ Α Σ Σ Υ Σ Κ Ε Υ Ω Ν** |
| **Υπηρεσία - Κτήριο** | **Φωτοτυπικό (τύπος)** |
| Τμήμα Προσωπικού  | Xerox 5325 |
| Γραφείο Μισθοδοσίας | Xerox 5325 |
| Τεχνική Υπηρεσία | Xerox 5325 |
| Τεχνική Υπηρεσία | Xerox 5222 |
| Δ.Ε. Καρδαμύλων | Xerox 5020 |
| Δ/νση οικονομικής ανάπτυξης | Xerox 5325 |
| Πρόνοια  | Xerox 123 |
| Πρόνοια  | Xerox 5020 |
| Πολεοδομία | Xerox 5325 |
| Τμήμα Περιουσίας | Xerox 5325 |
| Οικονομική Επιτροπή  | Xerox 5325 |
| Τμήμα Εσόδων | Xerox 5325 |
| Γραμματεία Δ.Σ. | Xerox 5330 |
| Δ/νση Περιβάλλοντος και Πρασίνου | Xerox M118 |
| Τμήμα Πληροφορικής (ΤΠΕ) | Xerox 5325 |
| Τμήμα Λογιστηρίου | Xerox 5325 |
| ΚΕΠ Ομηρούπολης | Xerox 5325 |
| ΚΕΠ Καρδαμύλων | Xerox 5325 |
| ΚΕΠ Αμανής | Xerox 5325 |
| ΚΕΠ Μαστιχοχωρίων | Xerox 5325 |
| ΚΕΠ Ιωνίας | Xerox 5325 |
| ΚΕΠ Αγίου Μηνά | Xerox 5325 |
| ΚΕΠ Καμποχώρων | Xerox 5325 |
| ΚΕΠ Χίου | Xerox 5325 |

Η δαπάνη της παρούσης εργασίας ανέρχεται στο ποσό των 4.000,00 ευρώ περιλαμβανομένου του ΦΠΑ για το έτος 2017.Η πίστωση για το 2017 είναι συνολικά 4.000,00 και είναι εγγεγραμμένη στον ΚΑ 10-6264.005. Προβλέπεται να εκτελεσθεί σύμφωνα με τις διατάξεις του του Ν.4412/2016. |

Χίος, 25/09/2017

|  |  |  |
| --- | --- | --- |
| Ο Συντάξας | Ο Προϊστάμενος του τμήματος ΤΠΕ  | ΘεωρήθηκεΟ Προϊστάμενοςτης Δ/νσης Προγραμματισμού Οργάνωσης και Πληροφορικής |
|  |  |  |
| Μιχαήλ ΦραγκούληςΠΕ Πληροφορικής | Ιωάννης ΔεληγιάννηςΤΕ 4 Μηχανολόγων Μηχ/κων | Νικόλαος ΤσιπουρλήςΠΕ Αρχιτεκτόνων Μηχανικών |



